Zora Bútorová

PhDr. Zora Bútorová, CSc. (rod. Takáčová; * 17. január 1949, Bratislava) je slovenská sociologička, ktorá od roku 2003 pracuje ako analytička Inštitútu pre verejné otázky, ktorý spoluzakladala. Predtým pracovala na Univerzite Komenského a Slovenskej akadémii vied. Od jari 1990 sa zaoberá výskumom politickej kultúry a postojov obyvateľov k rozličným aspektom transformácie spoločnosti. Od polovice 90. rokov skúma aj zmeny v živote žien a v rodových vzťahoch na Slovensku po páde komunizmu. Okrem rodových vzťahov sa v súčasnosti zaoberá aj výskumom politickej kultúry a aktívnym starnutím.

 Vzdelanie a skoršia kariéra 
V roku 1972 ukončila štúdium sociológie na Filozofickej fakulte Univerzity Komenského.Zora Takáčová. In:  Postupne pracovala ako výskumníčka v Československom výskumnom ústave práce a sociálnych vecí, v rokoch 1976 až 1982 vo Výskumnom ústave životnej úrovne. V roku 1975 získala PhDr. zo sociológie a v roku 1979 na tej istej fakulte aj CSc. V rokoch 1983 až 1990 pracovala ako výskumníčka v Kabinete teórie vedy a prognóz SAV. Potom pracovala v Centre pre výskum spoločenských problémov pri KC VPN. V roku 1990 sa vrátila na akademickú pôdu Ústavu pre sociálnu analýzu Univerzity Komenského.

 Neskoršia kariéra 
V roku 1997 spoluzaložila Inštitút pre verejné otázky, kde pracovala najskôr ako riaditeľka, od roku 1999 ako externá analytička a od roku 2003 ako analytička. V rokoch 2000 až 2001 absolvovala študijný pobyt na Medzinárodnom fóre pre demokratické štúdie pri Národnej nadácii pre demokraciu vo Washingtone. Pedagogicky pôsobila aj na Trnavskej univerzite.

 Osobný život 
Je dcérou prekladateľky Magdy Takáčovej a od 18. augusta 1978 manželkou sociológa a diplomata Martina Bútoru. V rokoch 19992003 jej manžel reprezentoval Slovensko ako veľvyslanec v USA.

 Ocenenia 
 2012: ocenenie ministra zahraničných vecí od Miroslava Lajčáka za „významný prínos v oblasti ochrany práv seniorov“.
 2013: Cena Dominika Tatarku za knihu Odkiaľ a Kam. Dvadsať rokov samostatnosti (spolu so spoluautormi).
 2020: Pribinov kríž II. triedy od prezidentky SR Zuzany Čaputovej.

 Referencie 

 Iné projekty 

 Externé odkazy 
 Zora Bútorová na webe Filozofickej fakulty Trnavskej univerzity
 Zoznam diel Zory Bútorovej v súbornom katalógu Slovenskej národnej knižnice

Kategória:Osobnosti z Bratislavy
Kategória:Slovenskí sociológovia
Kategória:Slovenskí vysokoškolskí pedagógovia
Kategória:Pracovníci Slovenskej akadémie vied
Kategória:Laureáti Ceny Dominika Tatarku
Kategória:Laureáti Pribinovho kríža II. triedy
Kategória:Vyučujúci na Filozofickej fakulte Trnavskej univerzity v Trnave
Kategória:Absolventi Filozofickej fakulty Univerzity Komenského v Bratislave